Obojica u zadnji čas

Baltik se pokazao kao obećana zemlja

slaven alfirević

foto: vladimir dugandžić / cropix

Franck Ohandza Zoa Napadač

Klubovi: Buriram Utd (Tajland), Greuther Fürth (Njemačka), Iraklis (Grčka), Sesvete

Rođen: 28. 9. 1991., Ngong, Younde (Kamerun)

Visina: 176 cm

Težina: 70 kg

Vrijednost: 250.000 eura



Giorgio Russoo Ofenzivni vezni

Rođen: 3. 2. 1989., Cariati, Cosenza (Italija)

Kllubovi: Modena, Bisceglie, Melfi (svi Italija), Suduva Marjampole (Litva)

Visina: 170 cm

Težina: 65 kg

Vrijednost: 100.000 eura



Dva neobična lika nose emocije i svu važnost večerašnje Hajdukove premijere u novoj sezoni. Nije to samo “generalka” za Dinamo u nedjelju, nego prava utakmica koja novac (do)nosi, važnija od hrvatskog derbija.A večeras s početkom u 19 sati i to u Dugopolju prva prezentacija Hajduka ovisit će umnogome što će uraditi u bijelom dresu Kamerunac Franck Ohandza Zoa, čuven već i kao Frane Zolja. Odnosno, što na suprotnoj, estonskoj strani neće uraditi Talijan iz Kalabrije, Kalabrež u redovima Estonaca Giorgio Russo.Oba su registrirana zadnji čas, 1. srpnja za UEFA popis, kao najvažniji aduti svojih momčadi. Za Hajduk napada Ohandza, za Sillamäe Kalev - Russo, najbolji igrač utakmice prije sedam dana u estonskom Rakvereu. Čudni su nogometni putevi, do prije mjesec dana malo tko je čuo za njih: Ohandza je iz Kameruna, preko Tajlanda, Njemačke i Grčke sve do Sesveta(?!) stigao u - Hajduk!Nasuprot, glavni adut Estonaca je Talijan koji je svoju nogometnu sreću nakon nižerazrednih epizoda po Italiji potražio na sjeveru Europe. Najprije u Litvi (Suduva Marjampole), pa sad u Estoniji, za Sillamäe Kalev.Hajduk baš nikad nije igrao u 1. kolu kvalifikacija za plasman u Euroligu, ali i to jednom mora probati. A da bi prošao dalje mora eliminirati – Estonce. Na papiru – mačji kašalj, ali nakon 1:1 u Estoniji, te živih iskustava lani s Dundalkom, opareni puše i na hladno.A ako je Hajduk nešto dobro uradio u prijelaznom roku to je angažman Ohandze, koji je dočekao raskid s Dinamom i onda iz Sesveta umjesto u Inter Zaprešić objeručke prihvatio soluciju da zaigra za Hajduk.- Vidjet ćete, strašan igrač. Imao je pegulu što je slomio nogu, ali je igrač ogromnog potencijala, snage i moći, robusni strijelac – opisivali su nam ga u taboru “bijelih” tijekom priprema u Steyru, a Ohandza se, kao i cijeli Hajduk na pripremama, pokazao odmah vrlo dobrim.Dapače, u blijedoj sjeni Hajduka u Estoniji stršio je kao jedan od najboljih od “bijelih”.S druge strane Hajduka je neočekivano zabrinuo, možda čak i iznenadio ricati Kalabrež Russo. Tko bi mu se nadao, Talijan među Estoncima? Gdje je on igrao dosad onako malen, zvrkast, odličnog centaršuta i hitrine.Upozorio je na njega Joško Španjić u izvidu (imaju i Talijana! op. p.), a Russo je zapravo tek bio doveden iz Litve, kao faktor iznenađenja.Ohandza je u Rakvereu izborio penal za Caktaševu “panenku”, zabio još jednom u mrežu, ali iz ofsajda, te općenito bio vrlo dobar i raspoložen za igru.Russo je nasuprot utjelovio svu napadačku snagu Sillamäea, pobjegao kad je Vlašić izgubio loptu, centrirao da Bjelorus Silič poravna na 1:1... Kad balun dođe do Russoa cijeli će se Hajduk “skupiti”, zastat će dah hoće li brzonogi Kalabrež krenuti u “smrtonosnu” akciju.Ohandza se već predstavio s nekoliko riječi navijačima Hajduka, pa s penalom protiv Estonaca. Sad bi trebao progovoriti i – golovima! Snažan, mišićav, trebao bi nositi teret Hajdukova napada na leđima.Russo je u Estoniju stigao preko Litve, vidi se da mu je Baltik obećana zemlja. U redovima Sillamäe Kaleva trebao je biti Giorgio Di Vicino, bivši igrač Salernitane, ali kako je taj pokušaj propao u Litvi su Estonci našli novog Talijana. Giorgio Russo je igrao za litavski Suduva Marjampole.Ujedinjena Europa daje snagu malima da svoje akvizicije potraže gdje im ranije ne bi palo na pamet. Russo je iz okolice Cosenze, a karijeru je počeo u Modeni koja je na njihalu izumeđu prve i treće lige, gore-dolje, što za Italiju nije neobična pojava. Igrajući na nižerazredne Melfi i Bisceglie upustio se na sjever. Život na sjeveru. Litva, pa sad Estonija.Kao što recimo Portugalci dovoze u svoje redove hrpe Brazilaca koji se onda razmile kojekuda (Jeffersona tako čekamo u Hajduku), tako je zanimljivo da je stranac u Estoniji – Talijan!? A adut Hajduka – Kamerunac.I na tom razboju, u neobičnom dvoboju Ohandza vs. Russo odvit će se večerašnja - bitka za Dugopolje!